da en da nl ca da da nn es da da da da da da da da da da da en nn nn pt da da da da da da da de da da da da da da da nb da da da da da nl da en da da es nl da
Central p-plads i Esbjerg får 12 nye lynladepladser | Esbjerg Kommune
16.9.2022 11:07:38 CEST | Esbjerg Kommune
I næste uge rykker maskinerne ind på parkeringspladsen på hjørnet af Stormgade og Havnegade. P-pladsen opgraderes nemlig med en række ladestandere, som skal komme elbilisterne, der færdes centralt i Esbjerg til gode.
En af p-pladsene tæt på Kongensgade gøres nu klar til at blive et eftertragtet sted for elbilister.
I de kommende tre til fire uger vil p-pladsen på hjørnet af Stormgade og Havnegade være delvist spærret, mens arbejdet med at etablere nye lynladepladser vil være i fuld gang. Nogle af parkeringspladsens almindelige p-pladser konverteres nu til ladepladser forbeholdt elbiler.
Mens der graves for at klargøre området til den efterfølgende installation af ladestandere, er det nødvendigt at fjerne noget af den centrale grønne midte for at få plads til etableringen. Det betyder, at nogle af træerne fældes, men de erstattes af nye træer andre steder.
Efter pladsen er klargjort til de nye ladepladser, vil parkeringspladsen i en periode afvente installationen. Tidshorisonten for, hvornår det sker, afhænger af mange udefrakommende faktorer, og derfor er der ikke en fast tidsplan for, hvornår anlægget vil være i funktion. Når ladestanderne er i drift vil de kunne betjene 12 elbiler samtidigt.
”Når vi som kommune ønsker at understøtte udviklingen af ladeinfrastrukturen, skal det også ske på nogle af de allermest centrale placeringer, der findes i kommunen. Derfor er parkeringspladsen ved Stormgade og Havnegade naturligvis kommet i spil,” siger Henning Ravn, formand for Plan & Byudvikling.
Flere ladestandere centralt i Esbjerg matcher Esbjerg Kommunes målsætning om at være CO2-netural i 2030. Transportsektoren står for cirka en tredjedel af CO2-udledningen, og personbilerne udleder næsten halvdelen af transportsektorens samlede CO2-udledning. Derfor vil kommunen sikre, at alle borgere har gode muligheder for opladning og ikke lader manglende ladeinfrastruktur være et argument for at fravælge en elbil.
Formand for Plan & Byudvikling, Henning Ravn, 40 10 12 46 eller henra@esbjerg.dk.
En af p-pladsene tæt på Kongensgade gøres nu klar til at blive et eftertragtet sted for elbilister.
Information om Esbjerg Kommune
Esbjerg er landets femtestørste by og Danmarks EnergiMetropol. Vi har sat ambitiøse klimamål og går forrest i den bæredygtige udvikling, hvor byen spiller en central rolle for hele Europas grønne kurs.
I Esbjerg Kommune er pionerånd og viljen til fremdrift en del af DNA'et, og der er ikke langt fra idé til handling. Vores nye mål for Esbjerg er at blive et fyrtårn inden for oplevelser og kultur. Her er allerede masser af spændende muligheder, og nu sætter vi turbo på, så endnu flere får øje på Esbjerg.
Danmarks ældste by, Ribe, ligger i Esbjerg Kommune, og her emmer det af kultur og charme, lige som stationsbyen Bramming er populær og driftig. Samtidig nyder Esbjerg Kommune godt af en perlerække af aktive landsbyer med stærke fællesskaber.
Følg pressemeddelelser fra Esbjerg Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Esbjerg Kommune
Idrætsforeninger flytter ind i folkeskolen22.9.2022 08:26:42 CEST | Pressemeddelelse
Nyt samarbejde mellem skoler og foreninger skal styrke glæden ved idræt og bygge bro til foreningslivet.
Esbjerg Kommune får pris for sin indsats for borgere med type 2-diabetes16.9.2022 14:13:33 CEST | Pressemeddelelse
Sammen med Vejen, Fanø, Billund og Varde kommuner og Steno Diabetes Center Odense fik Esbjerg Kommune torsdag den 15. september Diabetesforeningens Handlingspris 2022. Prisen gives for patientuddannelseskonceptet "Lev Livet med type 2-diabetes”, som parterne i fællesskab har udviklet.
Nu åbner Rådgivnings- og aktivitetscenter for yngre med demens i Ribe16.9.2022 11:24:16 CEST | Pressemeddelelse
Esbjerg Kommune inviterer alle interesserede til indvielse og åbent hus på nyt rådgivnings- og aktivitetscenter for yngre med demens i Ribe onsdag den 21. september 2022 kl. 16.00 - 18.00.
Esbjerg Kommune investerer i fremtiden15.9.2022 11:00:11 CEST | Pressemeddelelse
Der er indgået budgetforlig om Esbjerg Kommunes økonomi i de næste fire år. Fokus er at fastholde den gode kernevelfærd og sikre et stabilt økonomisk fundament, mens der samtidig er investeret i fremtiden, hvor målet er at tiltrække flere borgere.
PensionDanmark er klar til at bygge klimaerhvervsskole i Esbjerg15.9.2022 09:00:00 CEST | Pressemeddelelse
Danmarks største arbejdsmarkedspensionsselskab støtter ønsket om, at én af de tre nye klimaerhvervsskoler placeres i Esbjerg, så den kan understøtte udviklingen af fremtidens grønne teknologier med specialiseret arbejdskraft. Sammen med Esbjerg Kommune og uddannelsesinstitutionen Rybners har PensionDanmark underskrevet en hensigtserklæring om at samarbejde om en kommende skole.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022